গাজীপুরের কাশিমপুর কেন্দ্রীয় কারাগারে আলমগীর বেপারী নামের এক কয়েদির মৃত্যু হয়েছে। গত কাল সকালে ওই কয়েদি হঠাৎ বুকে ব্যথা অনুভব করলে তাকে হাসপাতালে নেয়া হলে চিকিৎসাধীন অবস্থায় তার মৃত্যু হয়। আলমগীর বেপারী ফরিদপুরের নগরকান্দা উপজেলার গজগাঁও এলাকার আবদুল হাকিমের ছেলে। গত বছরের ১৬ অক্টোবর একটি হত্যা মামলায় ৩০ বছরের সাজাপ্রাপ্ত হয়ে কাশিমপুর কারাগারের পার্ট-২ এ আসেন তিনি।